Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: A képzés befejezését követően a tűzoltó technikus alkalmas lesz a 11/1997. (II. 18.) BM rendeletben meghatározott alábbi beosztások betöltésére:
Paragraph Index: 108

h) Különleges tűzoltó gépjárművek témából: Definíciós szinten: — a különleges tűzoltó gépjárművek fogalmát, csoportosításuk rendező elveit, — az egyes csoportokban lévő különleges tűzoltó gépjárművek típusainak meghatározó jellemzőit. Ezen belül: = a tűzoltásra szolgáló különleges tűzoltógépjárművek közül: – a habbal oltó gépjárművek felépítését, a szállított oltóanyag mennyiségeket, a tűzoltó-technikai berendezéseit és azok teljesítményadatait, a hab-vízágyú műszaki jellemzőit, a szerelhető habsugarak számát, a porral oltó gépjárművek oltó- és hajtóanyag jellemzőit, mennyiségi adatait, az igénybevétel lehetőségeit, – a repülőtéri készenléti és startszolgálati gépjárművek tűzoltó-technikai berendezéseinek jellemzőit, az igénybevétel módozatait, a gázturbinás tűzoltó gépjárművek tűzoltó-technikai berendezéseit, a felhasználás lehetőségeit porlasztott vízsugárral és tűzoltóporral; = a műszaki mentésre szolgáló különleges gépjárművek közül: – a műszaki-mentő gépjárművön málházott technikai eszközök főbb műszaki jellemzőit, a felhasználás lehetőségeit (autódaru, áramfejlesztő, kisgépek, húzó, vágó, feszítő eszközök, kisegítő berendezések tűzoltó taktikai bevethetőségét), – az áramfejlesztő gépjárművek felépítését, teljesítmény jellemzőit és málházott eszközeinek alkalmazási lehetőségét, – a generátor üzembe helyezési és a málházott eszközök biztonságtechnikai követelményeit; = a tűzoltásra és műszaki mentésre szolgáló különleges gépjárművek közül: – a létrás gépjárművek és az emelőkosaras gépjárművek felépítését, az egyes berendezések és tartozékok működési elvét, az állítás-fektetés, a hosszabbítás, rövidítés és az elforgatás rendszereit, – a tűzoltásra és mentésre történő felhasználás általános és speciális lehetőségeit, – a tűzoltóhajó műszaki jellemzőit, a vízből mentés és a tűzoltás eszközeit.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes